Иск, предявен на 31 март 2023 г. — Европейска комисия/Кралство Белгия
(Дело C-215/23)
Език на производството: нидерландски
Страни
Ищец: Европейска комисия (представители: P.-J. Loewenthal и U. Małecka)
Ответник: Кралство Белгия
Искания на ищеца
Комисията иска,
да се установи, че като не е приело всички законови, подзаконови и административни разпоредби, необходими, за да се съобрази с Директива (ЕС) 2019/10241 на Европейския парламент и на Съвета от 20 юни 2019 година относно отворените данни и повторното използване на информацията от обществения сектор, и съответно като не е съобщило незабавно на Комисията текста на тези мерки, Кралство Белгия не е изпълнило задълженията си по член 17 от тази директива,
да осъди Кралство Белгия да заплати на Комисията еднократно платима сума, която да съответства на по-високия размер от следните две суми: i) 2 520 EUR на ден, умножена по броя на дните, считано от деня след изтичането на срока за транспониране, определен в Директива (ЕС) 2019/1024, до деня на изпълнение на задълженията, или, при неизпълнение до деня на постановяване на настоящото решение, ii) минимална еднократно платима сума от 2 352 000 EUR,
ако посоченото в точка 1 неизпълнение на задължения не е преустановено към деня на постановяване на съдебното решение по настоящото дело, да осъди Кралство Белгия да заплаща на Комисията периодична имуществена санкция в размер от 13 608 EUR за всеки ден от деня на постановяване на съдебното решение по настоящото дело до момента на изпълнението на задълженията ѝ по Директивата;
да се осъди Кралство Белгия да заплати съдебните разноски.
Основания и основни доводи
Съгласно член 17, параграф 1 от Директива (ЕС) 2019/1024 най-късно до 17 юли 2021 г., държавите членки са длъжни да приемат необходимите за транспонирането на тази директива мерки и незабавно да ги съобщят на Комисията.
Като не е приело в срок необходимите разпоредби за транспониране за регион Валония, Френскоезичната общност и на федерално равнище, или при всички случаи, като не ги е съобщило незабавно на Комисията, Кралство Белгия не е изпълнило произтичащото от тази разпоредба задължение.
____________
1 ОВ L 172, 2019 г., стр. 56.